Diari Oficial de la Generalitat Valenciana


Sumari del DOGV 3835, del 13-09-2000 (2000/7308)

ORDRE de 19 de juliol de 2000, del conseller de Justícia i Administracions Públiques, per la qual es determinen els límits territorials i la separació patrimonial corresponent a l'entitat local d'àmbit inframunicipal el Mareny, al terme municipal de Sueca (València).
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/07/19/(1)/dof/vci/html**

### Dades del document

Número de DOGV
:   3835

Data del DOGV
:   13-09-2000

Secció del DOGV
:   I. DISPOSICIONS GENERALS

Número del document
:   2000/7308


Data del document
:   19-07-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sueca
    * entitat local
    * administració local
    * municipi

ORDRE de 19 de juliol de 2000, del conseller de Justícia i Administracions Públiques, per la qual es determinen els límits territorials i la separació patrimonial corresponent a l'entitat local d'àmbit inframunicipal el Mareny, al terme municipal de Sueca (València). [2000/Q7308]
  
El Consell de la Generalitat Valenciana, mitjançant el Decret 55/1999, de 19 d'abril, aprovà la constitució de l'entitat local d'àmbit territorial inferior al municipal del Mareny, al terme municipal de Sueca (València), i el conseller de Presidència, mitjançant l'Ordre de 18 de novembre de 1999, va constituir la Comissió Gestora d'aquesta entitat.
  
L'article 3 del Decret 55/1999 abans esmentat estableix: «una vegada constituïda l'entitat local creada, els seus límits territorials i la separació patrimonial corresponent serà determinada, a proposta de la Comissió Gestora, per acord de l'ajuntament, que haurà de ser adoptat en el termini de 30 dies des de la recepció de la proposta de la Comissió Gestora».
  
«Si l'ajuntament no adoptara l'acord en el termini assenyalat en el paràgraf primer d'aquest article, serà fixat per la Conselleria de Presidència (avui Conselleria de Justícia i Administracions Públiques)».
  
En no haver-se obtingut els acords municipals corresponents del quòrum legalment exigit, és la conselleria l'òrgan competent per a fixar els límits territorials i la separació patrimonial de la nova entitat, per als quals s'han tingut en consideració els criteris continguts en l'informe emés pel Consell Agrari de l'Ajuntament de Sueca.
  
Per tot el susdit, en exercici de la competència atribuïda en virtut de l'article 3 del Decret 55/1999, de 19 d'abril, de creació de l'entitat local d'àmbit inframunicipal del Mareny,
  
ORDENE
  
Article 1
  
Es fixa com a àrea d'influència de l'entitat local d'àmbit territorial inferior al municipal del Mareny, en el terme municipal de Sueca (València) una superfície de 2.415.129 metres quadrats aproximadament i 335 metres lineals aproximadament de costa, amb els límits següents:
  
Est: el mar des de la Gola del Rei fins al mateix carrer d'abans.
  
Sud: séquia, camí del Mig, camí del Sucrer, camí de la Travessia de la Caldereria, séquia dels Arbres, límits entre les parcel·les 140 i 141, parcel·la 1342 del polígon 33, camí dels Bassals, camí Pouet de Serrans.
  
Oest: parcel·les 244, 248, 186, 513, 187, 188, 189 i 190, totes fronterisses amb la 442 del polígon 32.
  
Parcel·la 63 fronterissa amb la 58 i 66, parcel·les 64, 65, fronterisses amb la 66 del polígon 31.
  
Nord: vessament de Mieres, parcel·la 49 fronterissa amb la 50 del polígon 31, carretera de les Palmeres fins al camí i travessia del Racó de l'Olla, camí de la Gola fins al mar.
  
Article 2
  
El patrimoni de l'entitat local inframunicipal del Mareny serà l'actual de l'Ajuntament de Sueca dins de l'àmbit territorial exposat en el paràgraf anterior.
  
València 19 de juliol de 2000
  
El conseller de Justícia i Administracions Públiques,


Còpia Permalink ELI